Három hónapra tiltották el a vezetéstől.

A sofőr Mádon, szeptember 20-án 11 óra 40 perc körül, a Kossuth Lajos utcában a zebrán előzött meg egy rendőrautót.

A járőrök a sofőrt előállították a Szerencsi Rendőrkapitányságra. Az autóst a bírság mellett még aznap három hónapra eltiltották a járművezetéstől.

A Borsod-Abaúj-Zemplén Megyei Rendőr-főkapitányság Közlekedésrendészeti Osztálya felhívta a közlekedők figyelmét, hogy a folyamatos közúti ellenőrzéseken a rendőrök a kiemelt szabálysértések elkövetői ellen alkalmazza az azonnali intézkedés és hatósági eljárás elvét.